Didacus de Landa
Didacus de Landa Res apud Vicidata repertae: Nativitas: 12 Novembris 1524; Cifuentes Obitus: 29 Aprilis 1579; Emerita Patria: Imperium Hispanicum Nomen nativum: Diego de Landa Calderón Didacus de Landa, vulgo plene Diego de Landa Calderón (Cifuentes in oppido Hispaniae natus die 12 Novembris 1524; Emeritae in Yucatania die 29 Aprilis 1579 mortuus) fuit episcopus Yucatanensis annotatorque et destructor culturae Mayarum. De parentibus nihil scimus. In ordinem Franciscanorum annum fere sexto decimo agens intravit; Toleti ergo in Conventu S. Ioannis Regum(es) eruditus est. Cum aliis fratribus missionariis, duce Nicolao de Albalate, Yucataniam anno 1549 petivit. Statim Izamal missus est ubi linguam Mayam sermonemque Yucatecum(en) praeceptore Ludovico de Villalpando rapidius didicit.